Update: 1:47PM RAU kidacala na veitacini ka rau drua o Joeli Seduadua Bogi kei Uaiasi Ratulevu Bogi ni rau se qai raica vakadua e na matanavotu e dua na tovuto.
Oqori e na nona a takasa matemate yani e na baravi kei Nukuvuto e Matavatucou e dua na luve ni tovuto ena Siga Tabu sa qai oti ga oqo.
Au dau rogoca tu ga na i talanoa ni tovuto, ia, au sa qai raica vakadua oqo, e kaya.
E kaya o Joeli ka vuli tiko e na Vulinitu na Queen Victoria School ni a donumaka na gauna ni nodra dau veisiko yani na i tubutubu.
Oti na vakasigalevu era a bose vata na i tubutubu ni nodratou bure Bau, ka ra taubale yani ki baravi na gonevuli mera vakacagicagi me vaka ga na veisigalevu ni Siga Tabu.
Keimami kidacala ni keimami taubale yani sa keimami raica na ika levu qo ni sa dra no na gusuna ka sa davo matemate e na dela ni nuku, e kaya.
Tomana ka kaya ni levu vei ira na goneuvli ko ya era sa qai raica talega vakadua na tovuto.
Ni oti na kena vakadewataki na i tukutuku e koronivuli, sa tekivu mera veituitui sobu yani na motoka ki na baravi kei Nukuvuto mera laki sarava.
E vakabauti ni curu yani na tovuto gone oqo e na kedrau maliwa o Nukuvuto kei na yanuyanu o Qoma.
Sa i koya talega oqo na gauna era dau dewa mai ki na pasifika na tovuto taudonuya na draki katakata.
Oqo na vulai i werewere e na Jiune.
Dau vula ni werewere, oti na kelikeli, tei tiko na uvi taumada. Matua na kawai, keli. Se tiko ga na duruka kei na vico. Uro na ugavule, bulubulu ena nuku me kua ni icoi ni kawai. Mai wai, qoli lawa - gauna ni daniva, sara. Sa kune talega na na tovuto.
fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn